Source: http://public.mkab.hu/dev/dontesek.nsf/0/3D8E270BD00DF57CC12582F800593BDB?OpenDocument
Timestamp: 2020-02-20 18:01:34
Document Index: 36153272

Matched Legal Cases: ['Kúria ', 'Kúria ', 'bíróság ', 'bíróság ', 'bíróság ', 'Kúria ', 'bíróság ', 'Kúria ']

IV/01155/2018
. IV/01155/2018
Első irat érkezett: 07/12/2018
Az ügy tárgya: A Kúria Pfv.IV.22.320/2017/2. számú végzése elleni alkotmányjogi panasz (tagdíj megfizetése)
Az indítványozó - az Abtv. 27. §- a alapján - a Kúria Pfv.IV.22.320/2017/2. számú végzése, a Debreceni Ítélőtábla Pf.II.20.368/2017/4. számú ítélete és a Nyíregyházi Törvényszék 1.P.21.598/2016/13.számú ítélete alaptörvény-ellenességének megállapítását és megsemmisítését kérte az Alkotmánybíróságtól.
Az indítványozó rendőrségi szakszervezet felperes előadta, hogy szakszervezeti tagdíj megfizetése iránt indított keresetet alperes ellen. Az elsőfokú bíróság az alperest csupán 3 havi tagdíj megfizetésére kötelezte, ezen felül felperes keresetét elutasította. A másodfokú bíróság az elsőfokú bíróság döntését helybenhagyta. A Kúria a Pp. 271. § (2) bekezdésére hivatkozással a felperes keresetét elutasította, és nem vizsgálta az indítványozónak azon kérelmét, mely szerint a Nyíregyházi Törvényszéknek észlelnie kellett volna illetékességének hiányát, és át kellett volna tennie a pert a Szekszárdi Törvényszékre. A civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény 1. §-ának (2) bekezdése ugyanis kógensen rögzíti, hogy ezen perekre a szervezet székhelye szerinti bíróság lenne illetékes.
Az indítványozó álláspontja szerint bíróságok megsértették az Alaptörvény XXVIII. cikk (1) bekezdésében foglalt tisztességes eljáráshoz való alapjogát, mivel ügyét illetékesség hiányában bírálták el. .
Kúria Pfv.IV.22.320/2017/2. számú végzése
Debreceni Ítélőtábla Pf.II.20.368/2017/4. számú ítélete
Nyíregyházi Törvényszék 1.P.21.598/2016/13.számú ítélete
IV_1155_2_2018_indkieg. anonim.pdf IV_1155_0_2018_indítvány. anonim.pdf
2018.10.30 16:00:00 3. öttagú tanács
. Constitutional complaint against the ruling No. Pfv.IV.22.320/2017/2 of the Curia (payment of membership fee)